Tine Thing Helseth

Tine Thing Helseth (født 1987) er en norsk trompetist fra Vålerenga i Oslo. 

Biografi
Helseth begynte å spille trompet som syvåring, og har utdannelse fra Foss videregående skole og konservatorieavdelingen på Barratt Due musikkinstitutt i Oslo, der hun ble undervist av Arnulf Naur Nilsen. Hun regnes i dag som en av de ledende trompetistene i sin generasjon Already one of the leading trumpet soloists of her generation.

Som yngre spilte hun blant annet i Sofiemyr Skolekorps, regjerende norgesmestere fra 1. divisjon 2008 og 2009, og i Sagene Janitsjarkorps som flere ganger har konkurrert i Norges Musikkorps Forbunds elitedivisjon. I 2004 mottok hun Talentprisen, og i 2005 kom hun på andreplass i International Trumpet Guild Competition Theo Charlier i Wien. Hun fikk også Oslo Musikklærerforenings ærespris i 2005. I mai 2006 vant hun 2. pris i Eurovision Young Musicians Competition. Konserten med Wiener Symphoniker fra Rådhusplassen i Wien med 40 000 publikummere tilstede ble direktesendt over hele Europa. I desember 2006 ble hun tildelt den svensk-norske Prins Eugens Kulturpris. I tillegg mottok hun Luitpold-prisen som årets beste og mest interessante unge kunstner under Kissinger Sommer-festivalen i Tyskland i 2007. Hun ble kåret til årets nykommer under Spellemannprisen 2007 og mottok et arbeidsstipend på 200 000 kroner fra Gramo. Under TV-sendingen opptrådte hun sammen med Det norske kammerorkester. Samme år spilte hun på åpningsnummeret under Nobels fredspris-konserten, som vises over store deler av verden. I 2009 fikk hun Borletti-Buitoni Trust Fellow-stipendet, og i 2010 mottok hun Mozart Award i Dortmund. Etter dette har hun spilt på scener som Royal Albert Hall.Classic FM Live in Royal Albert Hall

Helseth har gitt ut flere album. Debutalbumet kom i 2007 og ga henne Spellemannprisen 2007 som årets nykommer. Andrealbumet Mitt hjerte alltid vanker kom i 2009, inneholdt julemelodier, og solgte til gull etter bare tre uker Solgt til gull etter tre uker. Tredjealbumet, Storyteller, ble lansert i Norge i 2011 og internasjonalt i 2012, og havnet på britiske Amazon sin liste over de beste klassiske utgivelsene i 2012 . Hennes fjerde album er titulert Tine, og blir gitt ut i mars 2013. 

I 2012 lanserte hun festivalen tine@munch. Trompetisten står selv som kunstnerisk leder, og det er Munchmuseet i Oslo som er arena for festivalen, som er del av det større arrangementet Munch150 . 

Helseth er også leder i tenThing Brassensemble, som består av 10 messingblåsere som presenterer klassisk materiale i messingdrakt, og som har gitt ut album og spilt konserter i Norge, Europa og Asia  tenThing med Rikskonsertene. Hun spiller også med Tine Thing Helseth Quintet, et jazz/tangoensemble dannet i 2010.TTHQ  tinethinghelseth.com

 Priser og utmerkelser  
 Talentprisen 2004 
 International Trumpet competition Theo Charlier 2005, 2. pris 
 Årets Musiker i Norge 2005 
 Oslo Musikklærerforenings Ærespris 2005 
 Eurovision Young Musicians Competition 2006, 2. pris
 Yamaha Music Foundation Europe Scholarship 2006 
 Den norske solistpris 2006 
 Vinner av NRKs «Virtuos»-konkurranse 2006 
 KORK-prisen 2006 (Kringkastingsorkesterets talentpris) 
 Prins Eugens Kulturpris 2006
 NRK P2-solist 2006/2007 
 Luitpold-prisen som årets beste og mest interessante unge kunstner under Kissinger Sommer-festival 2007
 Spellemannprisen 2007 som årets nykommer
 Borletti-Buitoni Trust Fellowship-stipend i 2009
 Mozart Award i Dortmund 2010 
 Spilte «Mitt lille land» som åpningen av Minnemarkeringen i Oslo 22. juli 2012
 Echo Klassik pris 2013
 Gammleng-prisen 2022 i klassen klassisk/samtidsmusikk
 Nominert til Spellemannprisen 2025 i klassen klassisk for Echoes

 Diskografi 
 Trumpet Concertos, Haydn, Albinoni, Neruda, Hummel (2007, Simax Classics) – sammen med Det Norske Kammerorkester 
 Mitt Hjerte Alltid Vanker (2009, Simax Classics)
 A Tribute to the Northern Winds (2011, Simax Classics) - med Forsvarets Stabsmusikkorps
 Storyteller (2012, Warner Classics)
 10 (2012, Warner Classics) - tenThing Brass Ensemble
 Petr Eben: Landscapes of Patmos (2012, OEHMS) - med Gunther Rost, Babette Haag og Bamberger Symfoniorkester
 Tine (2013, Warner Classics)
 Variations over Variations (2017, Aurora) - med Kringkastingsorkesteret
 Never Going Back (2017, Grappa)
 Bent Sørensen: Concertos (2021, Da Capo) - med Leif Ove Andsnes, Martin Fröst, Det Norske Kammerorkester og Danmarks Radios Symfoniorkester,
 Magical Memories (2021, Lawo) - med Kåre Nordstoga
 Seraph (2022, Lawo)
 She Composes Like a Man (2024, Lawo) - tenThing Brass Ensemble
 Echoes (2025, Lawo) - med Bergen filharmoniske orkester

Referanser

 Eksterne lenker 





Kategori:Norske trompetister
Kategori:Vinnere av Spellemannprisen
Kategori:Alumni fra Barratt Due musikkinstitutt